سينما اسيوط الشتويه

سينما اسيوط الشتويه هيا دار سينما أسيوط الشتوية القديمة اللى أنشأها تادرس مقار دميان سنة 1908 اللى كانت بيها 700 كرسى و جه بعده أخوه مهندس أدولف بك مقار فأنشأ جنبها سينما أسيوط الصيفى اللى كان يعرفها أهل أسيوط باسم (سينما دولف) سنة 1916 حضر حفلة افتتاحمن السينمائين الفنان حسين صدقى والفنان بشاره واكيم وغيرهم من الفنانين وايضا وجهاء وبشوات ده الزمن الجميل ومنهم حبيب باشا شنوده العمده وجورج باشا ويصا و والكسان باشا والهلالى باشا ، و على خشبة مسرح دى السينما غنى كتير من مشاهير المطربين .. و المطربات اهمهن ام كلثوم وكمان المطربة ليلى مراد .

كانت حفلة ليلى مراد الغنائية قدام جمهور أسيوط و الصعيد على خشبة سينما دولف مساء يوم 9 يوليه سنة 1938 و كان ثمن تذكرة البنوار للفرد 100 قرش صاغ و هو ثمن بالطبع باهظ وقتها لا يقدر عليه إلا الاغنيا  أما أسعار تذاكر الصالة و الترسو فكانت أقل من كده بكتير .

وكان نشر افتتاح السينما الشتوى باسيوط بجريدة الاهرام والبلاغ والمؤيد وغيرهم وقيل عنها ف وقتها انها اكبر سينما ف مصر لانها اكبر من سينما ريفولى وهى السينما اللى كانت توصف بالاوبرا الثانيه
ايام الزمن الجميل الثرى والمتقدم .

استمرت السينما تعمل بشكلها الخارجى المعروف والداخلى لغاية سنة 1992 لما باعتها السيده نانا هانم اخت م ادولف بك الى رجل الاعمال الشهير م نجيب ساويرس اللى قام بتعديلها الى اربع قاعات عرض فخمه و فضلت تعمل باسم سينما رينيسانس وبعدها باعها الاخير سنة 2012 الى سيدة الاعمال الفنانه اسعاد يونس اللى باعتها الى احد المستثمرين فى مجال الابراج واللى هدمها وبنى برج واقام سينما صغيره بداخله بعد ان كانت افخم سينما فى المملكه المصريه .

اما سينما اسيوط الصيفى فقفلها محافظ اسيوط السابق محمد عثمان وسينما اسيوط الشتوى قفلت فى 1 مارس 2020.

تصنيف:مهرجانات افلام
تصنيف:سينما مصريه